CELEX: 52020PC0759
Language: sl
Date: 2020-11-26
Title: Predlog SKLEP SVETA o stališču, ki se v imenu Evropske unije zastopa v regionalnem usmerjevalnem odboru prometne skupnosti v zvezi s sprejetjem proračuna prometne skupnosti za leto 2021

EVROPSKA KOMISIJA
            Bruselj, 26.11.2020
            COM(2020) 759 final
            2020/0336(NLE)
            Predlog
            SKLEP SVETA
            o stališču, ki se v imenu Evropske unije zastopa v regionalnem usmerjevalnem odboru prometne skupnosti v zvezi s sprejetjem proračuna prometne skupnosti za leto 2021
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o določitvi stališča, ki se v imenu Unije zastopa v regionalnem usmerjevalnem odboru, ustanovljenem s Pogodbo o ustanovitvi prometne skupnosti (v nadaljnjem besedilu: Pogodba), v zvezi s predvidenim sprejetjem sklepa o proračunu prometne skupnosti za leto 2021.
            
            
               2.Ozadje predloga
            
            
               2.1.Pogodba o ustanovitvi prometne skupnosti
            
            
               Cilj Pogodbe o ustanovitvi prometne skupnosti (v nadaljnjem besedilu: Pogodba) je ustanoviti prometno skupnost na področju cestnega in železniškega prometa, prometa po celinskih plovnih poteh in pomorskega prometa ter razviti prometno omrežje med Evropsko unijo in pogodbenicami iz jugovzhodne Evrope. Pogodba je začela veljati 1. maja 2019.
            
            
               Evropska unija je pogodbenica Pogodbe
                  1
               .
            
            
               2.2.Regionalni usmerjevalni odbor
            
            
               Regionalni usmerjevalni odbor je ustanovljen s členom 24 Pogodbe. Odgovoren je za upravljanje Pogodbe in zagotavljanje njenega pravilnega izvajanja. V ta namen daje priporočila in sprejema sklepe v primerih, določenih v Pogodbi. Regionalni usmerjevalni odbor zlasti:
            
            
               (a)pripravlja delo za ministrski svet;
            
            
               (b)odloča o ustanovitvi tehničnih odborov;
            
            
               (c)v zvezi z na novo sprejetimi akti EU sprejema ustrezne ukrepe, predvsem z revizijo Priloge I k Pogodbi;
            
            
               (d)po posvetovanju z ministrskim svetom imenuje direktorja stalnega sekretariata;
            
            
               (e)lahko imenuje enega ali več namestnikov direktorja stalnega sekretariata;
            
            
               (f)določa pravila delovanja stalnega sekretariata;
            
            
               (g)lahko s sklepom spremeni raven proračunskih prispevkov;
            
            
               (h)sprejme letni proračun prometne skupnosti;
            
            
               (i)sprejme sklep, v katerem določi postopke za izvrševanje proračuna, predložitev in revizijo poročil ter preglede;
            
            
               (j)sprejema sklepe v sporih, ki jih predložijo pogodbenice;
            
         
         
            
               (k)sprejema splošna načela na področju dostopa do dokumentov v zvezi z dokumenti, ki jih hranijo organi, ustanovljeni s Pogodbo ali na njeni podlagi;
            
            
               (l)sprejme letna poročila za ministrski svet o izvajanju celovitega omrežja;
            
            
               (m)v zvezi z nekaterimi akti Unije določi roke in načine za prenos za pogodbenice iz jugovzhodne Evrope.
            
            
               Regionalni usmerjevalni odbor sestoji iz predstavnika in predstavnikovega namestnika iz vsake od pogodbenic. Kot opazovalke lahko v njem sodelujejo vse države članice EU.
            
            
               Regionalni usmerjevalni odbor odločitve sprejema soglasno. 
            
            
               2.3.Predvideni akt regionalnega usmerjevalnega odbora
            
            
               Regionalni usmerjevalni odbor naj bi leta 2021 na svojem prvem zasedanju/srečanju sprejel sklep o proračunu prometne skupnosti za leto 2021 (v nadaljnjem besedilu: predvideni akt).
            
            
               Namen predvidenega akta je določiti letni proračun prometne skupnosti za leto 2021.
            
            
               Predvideni akt bo postal zavezujoč za pogodbenice v skladu s členom 25(1) Pogodbe, ki določa: „Sklepi regionalnega usmerjevalnega obora so zavezujoči za pogodbenice. Če sklep regionalnega usmerjevalnega odbora vsebuje zahtevo, da pogodbenica sprejme ukrepe, navedena pogodbenica sprejme potrebne ukrepe in o tem obvesti regionalni usmerjevalni odbor.“ 
            
            
               3.Stališče, ki se zastopa v imenu Unije
            
            
               Prispevek k proračunu prometne skupnosti je določen v Prilogi V k Pogodbi. Delež Unije znaša 80 % proračuna, preostalih 20 % pa zagotovijo pogodbenice z Zahodnega Balkana. 
            
            
               Proračun za leto 2020 znaša skupaj 3,000 milijone EUR, od tega 2,400 milijona EUR (80 %) od EU in 0,6 milijona EUR za pogodbenice z Zahodnega Balkana.
            
            
               Za leto 2021 se predlaga povečanje proračuna na 3,525 milijona EUR, od česar se bo 0,225 milijona EUR preneslo iz proračuna za leto 2020. 80 % novih sredstev bo prišlo od EU (2,640 milijona EUR)
                  2
               , preostalih 20 % novih sredstev (0,66 milijona EUR) pa od pogodbenic iz jugovzhodne Evrope. 
            
            
               Ta znesek bo kril tekoče stroške stalnega sekretariata in organizacijo srečanj različnih organov prometne skupnosti. Predlagano povečanje je utemeljeno s prihodnjim zaposlovanjem dodatnega osebja, načrtovanimi pogostejšimi srečanji tehničnih odborov, nakupom preostale opreme IT in programske opreme ter načrtovanimi pogostejšimi potovanji direktorja in uradnikov stalnega sekretariata. Pričakuje se, da bo leto 2021 prvo leto običajne dejavnosti stalnega sekretariata, pri čemer bo na voljo vse vodstveno in nevodstveno osebje, veljal pa bo tudi glavni upravni okvir. V skladu s Prilogo I k sporazumu o sedežu med prometno skupnostjo in Srbijo država gostiteljica Srbija brezplačno zagotovi pisarne stalnega sekretariata ter nekatero opremo in storitve v povezavi s temi pisarnami (pohištvo, varovanje, elektrika, voda in čiščenje). 
            
            
               Sprejetje tega sklepa s strani regionalnega usmerjevalnega odbora je potrebno za izvajanje Pogodbe in za delovanje stalnega sekretariata. 
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  3
               .
            
         
         
            
               4.1.2.Uporaba v obravnavanem primeru
            
            
               Uporaba v obravnavanem primeru
            
            
               Regionalni usmerjevalni odbor je organ, ustanovljen s sporazumom, in sicer s Pogodbo.
            
            
               Akt, k sprejetju katerega je pozvan regionalni usmerjevalni odbor, je akt s pravnim učinkom. Regionalni usmerjevalni odbor je na podlagi člena 35 Pogodbe pooblaščen za sprejemanje proračuna prometne skupnosti in ta sklep je za pogodbenice Pogodbe zavezujoč. Ta akt zaradi svoje narave in kot del mednarodnega prava, ki ureja regionalni usmerjevalni odbor, vsebuje elemente, ki vplivajo na pravni položaj pogodbenic Pogodbe in s tem tudi Unije. Zato ga je treba šteti za akt s pravnim učinkom. Predvideni akt ne dopolnjuje ali spreminja institucionalnega okvira Pogodbe. Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in če je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Predvideni akt je potreben za pravilno delovanje Pogodbe. Cilji in elementi Pogodbe spadajo na področje prevoza v cestnem in železniškem prometu ter po celinskih plovnih poteh, kot je določeno v členu 91 PDEU, ter pomorskega prometa, ki ga zajema člen 100(2) PDEU. Zaradi svoje horizontalne narave predvideni akt zadeva vse te elemente. Vsi ti elementi so med seboj neločljivo povezani, ne da bi bil kateri v razmerju do drugih postranski.
            
            
               Materialna pravna podlaga za predlagani sklep zato obsega naslednji določbi: člen 91 in člen 100(2) PDEU.
            
            
               4.3.Zaključek
            
            
               Pravna podlaga predlaganega sklepa bi morala biti člen 91 in člen 100(2) PDEU v povezavi s členom 218(9) PDEU.
            
            
               5.Objava predvidenega akta
            
            
               Sklepi regionalnega usmerjevalnega odbora se v skladu s členom 25(2) Pogodbe o ustanovitvi prometne skupnosti objavijo v Uradnem listu Evropske unije.
            
            
               2020/0336 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v regionalnem usmerjevalnem odboru prometne skupnosti v zvezi s sprejetjem proračuna prometne skupnosti za leto 2021
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 91 in člena 100(2) v povezavi s členom 218(9) Pogodbe,
            
         
         
            
               ob upoštevanju predloga Evropske komisije,
            
            
               ob upoštevanju naslednjega:
            
            
               1.Unija je v skladu s Sklepom Sveta (EU) 2017/1937
                  4
                podpisala Pogodbo o ustanovitvi prometne skupnosti (v nadaljnjem besedilu: Pogodba). S Sklepom Sveta (EU) 2019/392
                  5
                je bila v imenu Evropske unije odobrena 4. marca 2019. Veljati je začela 1. maja 2019.
            
            
               2.Na podlagi člena 35 Pogodbe regionalni usmerjevalni odbor prometne skupnosti (v nadaljnjem besedilu: usmerjevalni odbor) vsako leto sprejme proračun prometne skupnosti. V skladu z isto določbo je usmerjevalni odbor pooblaščen za sprejemanje sklepov, v katerih določi postopek za izvrševanje proračuna.
            
            
               3.Usmerjevalni odbor naj bi na srečanju decembra 2020 sprejel sklep o proračunu prometne skupnosti za leto 2021; če pa se točka ne bo obravnavala na navedenem srečanju, bo sprejetje predvideno za naslednje srečanje.
            
            
               4.Predlagani proračun prometne skupnosti za leto 2021 je potreben za pravilno delovanje organov prometne skupnosti. Krije stroške za človeške vire, potne stroške, opremo IT in programsko opremo ter odhodke iz poslovanja, kot so študije, tehnična pomoč ter organizacija konferenc in srečanj. 
            
            
               5.Primerno je določiti stališče, ki se v imenu Unije zastopa v usmerjevalnem odboru, saj je tak sklep potreben za delovanje stalnega sekretariata prometne skupnosti in bo imel pravni učinek v razmerju do Unije –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v regionalnem usmerjevalnem odboru prometne skupnosti glede proračuna prometne skupnosti za leto 2021, temelji na osnutku sklepa regionalnega usmerjevalnega odbora, ki je priložen temu sklepu.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sklep Sveta (EU) 2017/1937 z dne 11. julija 2017 o podpisu, v imenu Evropske unije, in začasni uporabi Pogodbe o ustanovitvi prometne skupnosti (UL L 278, 27.10.2017, str. 1).
               
               
                  
                     (2)
                  
                        Izvedbeni sklep Komisije z dne 25. junija 2020, C(2020) 4356.
               
               
                  
                     (3)
                  
                        Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64. 
               
               
                  
                     (4)
                  
                        Sklep Sveta (EU) 2017/1937 z dne 11. julija 2017 o podpisu, v imenu Evropske unije, in začasni uporabi Pogodbe o ustanovitvi prometne skupnosti (UL L 278, 27.10.2017, str. 1).
               
               
                  
                     (5)
                  
                        Sklep Sveta (EU) 2019/392 z dne 4. marca 2019 o sklenitvi, v imenu Evropske unije, Pogodbe o ustanovitvi prometne skupnosti.
               
            
      
    ---documentbreak--- 
      
         
               EVROPSKA KOMISIJA
            Bruselj, 26.11.2020
            COM(2020) 759 final
            PRILOGA
            k
            predlogu sklepa Sveta
            o stališču, ki se v imenu Evropske unije zastopa v regionalnem usmerjevalnem odboru prometne skupnosti v zvezi s sprejetjem proračuna prometne skupnosti za leto 2021
            
               
         
         
            
               PRILOGA I
            
            
               OSNUTEK
            
            
               SKLEP št. 2020/ 
               REGIONALNEGA USMERJEVALNEGA ODBORA PROMETNE SKUPNOSTI
            
            
               z dne …
            
            
               o sprejetju proračuna prometne skupnosti za leto 2021
            
            
               REGIONALNI USMERJEVALNI ODBOR PROMETNE SKUPNOSTI JE –
            
            
               ob upoštevanju Pogodbe o ustanovitvi prometne skupnosti ter zlasti člena 24(1) in člena 35 Pogodbe –
            
            
               SKLENIL:
            
            
               Člen 1
            
            
               Sprejme se proračun prometne skupnosti za leto 2021, ki je priložen temu sklepu.
            
            
               Člen 2
            
            
               (1)V skladu s členom 10(1) finančnih pravil in revizijskih postopkov, ki se uporabljajo za prometno skupnost, se lahko odobritve iz dane proračunske vrstice proračuna za leto 2021 uporabijo za namene, ki se v proračunu dodelijo drugi proračunski vrstici, v okviru skupne omejitve 10 % odobritev iz prejšnje proračunske vrstice. To ne velja za proračunsko vrstico v zvezi s proračunom za človeške vire.
            
            
               (2)Odobritve, prenesene zaradi ustreznih obveznosti, podpisanih ob koncu leta 2020, kakor so navedene v priloženem proračunu, niso upravičene do uporabe iz prvega odstavka. Ne upoštevajo se pri določanju najvišjega zneska, ki ustreza navedeni mejni vrednosti 10 %.  
            
            
               Člen 3
            
            
               (3)Odobritve, za katere ob koncu proračunskih let 2019 in 2020 niso bile prevzete obveznosti, se razveljavijo in povrnejo pogodbenicam v skladu z odstotki iz Priloge V k Pogodbi o ustanovitvi prometne skupnosti in dejansko plačanimi prispevki.
            
            
            
               V …, dne … 2020.
            
            
               Za regionalni usmerjevalni odbor
            
            
                  Predsednik
            
         
         
            
               
            
               PRORAČUN PROMETNE SKUPNOSTI ZA LETO 2021
            
            
                     
                        Proračunska vrstica
                     
                  
                  
                     
                        Znesek
                     
                     
                        (v EUR)
                     
                  
               
                     
                        1.Stalni sekretariat
                     
                  
                  
                     
                  
               
                     
                        1.1. Človeški viri
                     
                  
                  
                     
                         1 465 706 
                     
                  
               
                     
                        1.2. Potni stroški
                     
                  
                  
                     
                         237 600 
                     
                  
               
                     
                        1.3. Pisarniški stroški, oprema in programska oprema
                     
                  
                  
                     
                        403 080 
                     
                  
               
                     
                        -od tega nova sredstva
                     
                  
                  
                     
                        308 080
                     
                  
               
                     
                        -od tega prenesene odobritve, ki ustrezajo obveznostim, sprejetim ob koncu leta 2020, za katere plačila zapadejo v letu 2021
                     
                  
                  
                     
                        95 000
                           1
                        
                     
                  
               
                     
                        1.4. Drugi stroški in storitve, vključno s:
                     
                     
                        – storitvami, oddanimi v zunanje izvajanje, in drugimi storitvami (revizija, prepoznavnost, usposabljanje osebja, bančni stroški)
                     
                     
                        – stroški srečanj in konferenc
                     
                     
                        – stroški informacijske tehnologije in komunikacij
                     
                     
                        – stroški zaposlovanja
                     
                  
                  
                     
                         262 890
                     
                  
               
                     
                        1.5. Študije, tehnična pomoč za podporo pri izvajanju pravnega reda EU in akcijskih načrtov
                     
                  
                  
                     
                                      690 000
                     
                  
               
                     
                        -od tega nova sredstva
                     
                  
                  
                     
                        560 000
                     
                  
               
                     
                        -od tega prenesene odobritve, ki ustrezajo obveznostim, sprejetim ob koncu leta 2020, za katere plačila zapadejo v letu 2021
                     
                  
                  
                     
                        130 000
                           2
                        
                     
                  
               
                     
                        2.Ministrski svet
                     
                  
                  
                     
                  
               
                     
                        2.1. Stroški srečanj in konferenc
                     
                  
                  
                     
                                 60 000
                     
                  
               
                     
                        3.Regionalni usmerjevalni odbor
                     
                  
                  
                     
                  
               
                     
                        3.1. Stroški srečanj in konferenc
                     
                  
                  
                     
                                              25 450
                     
                  
               
                     
                        4.Tehnični odbori
                     
                  
                  
                     
                  
               
                     
                        4.1. Stroški srečanj in konferenc
                     
                  
                  
                     
                                 114 100
                     
                  
               
                     
                        5.Socialni forum
                     
                  
                  
                     
                  
               
                     
                        5.1. Stroški srečanj in konferenc
                     
                  
                  
                     
                        16 300
                     
                  
               
                     
                        Rezerva (približno 8 % novih sredstev)
                     
                  
                  
                     
                        249 874
                     
                  
               
                     
                        Nova sredstva skupaj
                     
                  
                  
                     
                        3 300 000
                     
                  
               
                     
                        Prenosi iz leta 2020 skupaj
                     
                  
                  
                     
                        225 000
                           3
                        
                     
                  
               
                     
                        Skupna vsota
                     
                  
                  
                     
                        3 525 000
                           4
                        
                     
                  
               
                     
                  
                  
                     
                  
               
                     
                        Prispevek EU (80 % novih sredstev)
                     
                  
                  
                     
                        2 640 000
                     
                  
               
                     
                        Prispevek pogodbenic iz jugovzhodne Evrope (20 % novih sredstev: razčlenitev po državah je določena v Prilogi V k Pogodbi)
                     
                  
                  
                     
                        660 000
                     
                  
               
         
         
            
                  
                     (1)
                  
                        Okvirni znesek: postopki za oddajo javnega naročila za videokonference in programsko opremo za računovodstvo/kadrovske storitve še potekajo, pogodbe naj bi bile podpisane decembra 2020.
               
               
                  
                     (2)
                  
                        Okvirni znesek: postopek za oddajo javnega naročila za tehnično pomoč za prometni observatorij še poteka, pogodba naj bi bila podpisana decembra 2020.
               
               
                  
                     (3)
                  
                        Okvirni znesek, končni znesek se potrdi decembra 2020 ob zaključku ustreznih postopkov za oddajo javnega naročila in podpisu pogodb.
               
               
                  
                     (4)
                  
                        Okvirni znesek, končni znesek se potrdi, ko bo znan skupni znesek, prenesen iz leta 2020.